Document ID: /roh_data/filtered/fineweb-2-filterrobots_roh.jsonl.gz/49190

Mikaela Shiffrin curt avant comeback
- Glindesdi, 8.2.2016, 20:46
La skiunza americana Mikaela Shiffrin ha annunzià, da puspè vulair turnar en la cuppa mundiala en in'emna. Quai è pli baud che quai ch’ins spetgava.
Ella dettia ses comeback il glindesdi che vegn tar il slalom a Crans-Montana, ha Shiffrin scrit sin sia pagina da Facebook. Ed ella ha confermà, ch’ella aveva planisà da turnar pir la fin favrer u l’entschatta mars puspè en il circus da skis.
Mikaela Shiffrin era sa blessada il mez december vi dals lioms dal schanugl dretg, cura ch'ella sa preparava per il slalom ad Are en la Svezia. Avant aveva ella gudagnà dus slaloms da la cuppa mundiala.
RR Novitads 18:00